CELEX: 32014R0877
Language: sk
Date: 2014-08-08 00:00:00
Title: Vykonávacie nariadenie Komisie (EÚ) č. 877/2014 z  8. augusta 2014 o zatriedení určitého tovaru do kombinovanej nomenklatúry

13.8.2014   
            
            
               SK
            
            
               Úradný vestník Európskej únie
            
            
               L 240/15
            
         VYKONÁVACIE NARIADENIE KOMISIE (EÚ) č. 877/2014
   z 8. augusta 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. augusta 2014
      
         
            Za Komisiu
         
         
            v mene predsedu
         
         Martine REICHERTS
         
            členka Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Prístroj (tzv. LCD displej do videosteny – „LCD video wall display“) pozostáva z farebného monitora s LCD technológiou a zo stroja na automatické spracovanie údajov s rozmermi približne 91 × 53 × 12 cm.
                  Monitor s rozmerom uhlopriečky obrazovky približne 102 cm (40 palcov) má tieto charakteristické vlastnosti:
                  
                              —
                           
                           
                              prirodzené rozlíšenie 1 920 × 1 080 pixelov,
                           
                        
                              —
                           
                           
                              pomer strán 16:9,
                           
                        
                              —
                           
                           
                              rozstup pixelov 0,46125 mm,
                           
                        
                              —
                           
                           
                              čas odozvy 8 ms,
                           
                        
                              —
                           
                           
                              najvyšší jas 700 cd/m2,
                           
                        
                              —
                           
                           
                              bežný kontrastný pomer 3 000:1,
                           
                        
                              —
                           
                           
                              horizontálny a vertikálny zorný uhol 178°,
                           
                        
                              —
                           
                           
                              funkcia „obraz v obraze“ (PIP),
                           
                        Zabudovaný stroj na automatické spracovanie údajov obsahuje mikroprocesor, pamäť s kapacitou 1 GB a pevný disk s kapacitou 40 GB.
                  Prístroj tiež obsahuje zosilňovač zvuku, dva reproduktory, zapínacie/vypínacie a ovládacie tlačidlá a je predkladaný s diaľkovým ovládaním.
                  Prístroj má tieto rozhrania: VGA In, DVI-D In/Out, HDMI, CVBS (AV), RS232C In/Out, Audio In/Out a LAN.
                  Prístroj je určený na použitie ako komponent videostien s LCD technológiou. Integrovaný stroj na automatické spracovanie údajov sa používa ako procesor videosteny, ktorý umožňuje ovládať sieť konfigurácií videostien, do ktorej môže byť zapojených až 5 × 5 modulov. Prístroj môže fungovať samostatne ako monitor alebo ako stroj na automatické spracovanie údajov.
               
               
                  8528 59 31
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8528, 8528 59 a 8528 59 31.
                  Prístroj je určený na vykonávanie dvoch funkcií XVI. triedy (spracovanie údajov položky 8471 a zobrazovacie jednotky položky 8528). V zmysle poznámky 3 k uvedenej triede sa má zatriediť ako prístroj, ktorý vykonáva hlavnú funkciu.
                  Vzhľadom na jeho koncepciu a dizajn, napríklad skutočnosť, že stroj na automatické spracovanie údajov sa používa ako procesor videosteny, ktorý umožňuje ovládať sieť konfigurácií videostien, do ktorej môže byť zapojených až 5 × 5 modulov, je prístroj určený na to, aby sa používal ako monitor, ktorý je komponentom videosteny s LCD technológiou. V dôsledku toho je hlavnou funkciou prístroja funkcia monitora položky 8528. Zatriedenie do položky 8471 ako stroj na automatické spracovanie údajov je preto vylúčené.
                  Vzhľadom na objektívne charakteristické vlastnosti výrobku, ako sú veľkosť obrazovky, podporované normy televízneho vysielania, rozstup pixelov nevhodný na dlhodobé sledovanie zblízka, vysoký jas, prítomnosť diaľkového ovládača, obvody na spracovanie zvuku so zosilnením a funkcia „obraz v obraze“ (PIP), sa monitor nepovažuje za monitor druhu používaného výlučne alebo hlavne v systémoch na automatické spracovanie údajov položky 8471. Zatriedenie do podpoložky 8528 51 00 je preto vylúčené.
                  Keďže monitor je schopný zobraziť signály zo stroja na automatické spracovanie údajov na dostatočnej úrovni potrebnej na jeho praktické využívanie s týmto strojom na spracovanie údajov, považuje sa za schopný na zobrazenie signálov zo strojov na automatické spracovanie údajov na prijateľnej úrovni funkčnosti.
                  Prístroj sa preto má zatriediť pod číselný znak KN 8528 59 31 ako ploché panelové displeje schopné zobrazovať signály generované strojmi na automatické spracovanie údajov na prijateľnej úrovni funkčnosti s obrazovkou s technológiou na báze tekutých kryštálov (LCD).